جنوبی کوره شما‌لی کوره‌یه عاجیل وضعیت خط‌لری‌نین یئنی‌دن قورولماسی چاغیریشی ائتدی.
جنوبی کوره بیرلشمه ناظیری چو میوونگ-گیون، قوزئی کوره‌یه‌ عاجیل وضعیت خط‌لری‌نین یئنی‌دن قورولماسی چاغیریب.
یونهاپ آژانسی‌نین خبرینه گؤره، ناظیر چو، ایکی اؤلکه آراسین‌داکی سرحد بویو تصادفن میدانا گله بیله‌جک نیظامی موناقیشه‌لری قارشی‌سینی آلماق اوچون کئچن ایل شما‌لی کوره طرفین‌دن آیریلان ایکی عاجیل رابطه خطی‌نین یئنی‌دن دؤوره‌یه گیرمه‌سی لازیم اولدوغونو بیلدیریب.
شما‌لی کوره‌لی بیر عسگرین، جنوبی کوره‌یه قاچارکن یولداش‌لارینا سیلاح وورولا‌راق خسارت آلماسی حادثه‌یه توخونان چو، "تصادفن میدانا گلن سیلاح‌لی موناقیشه‌لری قارشی‌سینی آلماق اوچون رابطه خط‌لری‌نین یئنی‌دن آچیلماسی واجیب‌دیر". دئدی.
سئولون بو باخیم‌دان، جمهوریت‌لر آراسی نیظامی مسئله‌لره و کوره ساواشی سببیله بیر-بیرین‌دن آیری دوشن عائله‌لرین بیر آرایا گلمه‌سینه دایر گؤروش تکلیفی‌نین کنار قالدیغینی بیل‌دیرن چو،
قوزئی کوره، کوره یاریم آداسین‌داکی گرگین‌لیگی آزالتماق و (1950-53 کوره ساواشیندا) آیری دوشن عائله‌لرین آغری-آجی‌سینی اونوت‌دورماق اوچون تلاش گؤسترمه‌یه چاغیریریق". ایفاده‌لرینی ایستیفاده ائتدی.
جنوبی کوره، کئچن ایل فوریه آییندا، شما‌لی کوره‌نین اوزون منزیل‌لی موشک سیناغی‌نین سونرا پیونگ یانگین سرحد شهری کاسونگداکی بیرگه صنایع بؤلگه‌سین‌دکی ایشلری دایاندیرمیشدی. شما‌لی کوره جنوبون بو قرارینی ساواش اعلانی کیمی گؤردوگونو بیلدیرمیش و جمهوریت‌لر آراسی ایکی رابطه خطینی کسمیشدی.
جنوبا کئچمک ایستیرکن سلاحداش‌لاری طرفین‌دن وورولان شیما‌لی کوره عسگری‌نین گؤرونتولری کئچن هفته بؤلوشدورولموشدو. جنوبی کوره‌ده بمت تیمی‌نین سؤزچوسو آمریکا‌لی سرهنگ چاد گ. کارول، عسگرین ویدئوسونو نشر ائتدیگی مطبوعات کونفرانسیندا، 13 نوامبردا پانمونژوم‌دا میدانا گلن بو حادثه‌ده شما‌لی کوره‌نین، کوره ساواشینی بیتیرن آتشکس راضیلاشماسینی پوزدوغونو سؤیلمیشدی.
جنوب‌داکی شما‌لی کوره‌لی قاچقین‌لار، اساساً شمالدا قالان عائله عضو‌لری‌نین جزالاندیریلماسی قورخوسو ایله هویتلرینی گیزله‌دیر.
سئول حکومتی قئیدلرینه گؤره، 1950-53 کوره ساواشی‌نین بیتمه‌سین‌دن بو یانا، اؤلکه‌دکی آجلیق و پیونگ یانگ رهبرلیگی‌نین یوروتدوگو سیاست‌دن قاچان 29 مین شما‌لی کوره‌لی، جنوبی کوره‌یه پناه گتیردی.
